אפרים לפיד

[ממוזער|טקס חילופי [דובר צה"ל, 31.3.2023. מימין לשמאל: נציג דוברי העבר תא"ל מיל' אפרים לפיד, הדובר הנכנס תא"ל דניאל הגרי, הדובר היוצא תא"ל רן רנכו כוכב. מאחור: ראש אגף המבצעים אלוף עודד בסיוק]]

**אפרים לפיד** (נולד ב-29 בינואר 1942) הוא יושב ראש ארגון "מורשת ההגנה", איש תקשורת ישראלי וחוקר היסטוריה ציונית-יהודית. שירת כדובר צה"ל, כקצין מודיעין בכיר ביחידה 8200, וכמפקד גלי צה"ל. לאחר סיום שירותו הצבאי עמד, בין היתר, בראשות חברת "יפעת" למידע תקשורתי, וכיהן כדובר הסוכנות היהודית.

## ביוגרפיה
לפיד נולד והתחנך בתל אביב. למד במגמת מזרחנות בתיכון עירוני ד'. היה יושב ראש מועצת התלמידים העירונית של תל אביב.

### השכלה אקדמית
בשנת 1960 הצטרף לעתודה האקדמית והחל את לימודי התואר הראשון בהיסטוריה של המזרח התיכון ושפה וספרות ערבית באוניברסיטה העברית בירושלים.

לפיד הוא בעל תואר שני במדע המדינה מאוניברסיטת חיפה ותעודת הוראה מאוניברסיטת תל אביב.

במאי 2016 קיבל תואר דוקטור במדע המדינה מאוניברסיטת בר-אילן על מחקרו, בהנחיית שלמה שפירא, על קהילת המודיעין הישראלית. בשנים 2001–2012 לימד במחלקה לתקשורת באוניברסיטת בר-אילן. כיום עוסק בהוראה באוניברסיטת בר-אילן על נושאי הביטחון הלאומי של ישראל.

## שירות בצה"ל
בשנים 1963–1982 שירת, בדרגת סג"ם עד אל"ם, בחיל המודיעין בתפקידי פיקוד, מטה והדרכה ביחידה 8200, ביחידת חצב, ובמחלקת האיסוף. השתתף בפעולת כראמה כמפקד צוות האזנה. בין תפקידיו האחרונים שימש מפקד "חצב" (1974–1976), מפקד יחידה 7143 (1977-1979), וראש מחלקת האיסוף (מונה ב-1979). בשנים 1982–1984 היה חניך ומדריך במכללה לביטחון לאומי. היה נציג אמ"ן בוועדת החקירה המטכ"לית בעקבות אסון צור השני.

## דובר צה"ל
ב-1984 מונה לדובר צה"ל והועלה לדרגת תא"ל. את תפקידו זה מילא בתקופת כהונתם של הרמטכ"לים משה לוי ודן שומרון. שני המאמצים העיקריים בתקופה זו היו הפעילות המבצעית בלבנון בהיערכות באזור הביטחון (מינואר 1985) ודברור ההתקוממות העממית בשטחים ("האינתיפאדה הראשונה"), שהחלה בדצמבר 1987 וחייבה שינויים רבים בשיטת העבודה של דוברות צה"ל.

### אירועים מבצעיים מרכזיים בתקופה
# החלטת הממשלה מ־14 בינואר 1985 על היערכות צה"ל ברצועת הביטחון בדרום לבנון, כמעט שלוש שנים אחר תחילת מלחמת שלום הגליל.
# פברואר 1985: טנק צה"ל פגע למוות בצלם CBS בדרום לבנון, מתוך זיהוי מוטעה כי המצלמה על הכתף היא טיל מוכן לירי. מחאה בינלאומית – סגן נשיא CBS הגיע לארץ כדי למחות על האירוע.
# 20 באפריל 1985: טיבוע אניית מחבלים אטבירוס בלב ים – סיכול פיגוע ימי ראשון בהיקף רחב.
# 20 במאי 1985: "עסקת ג'יבריל" – הוחזרו 3 חיילי צה"ל שבויים (2 חיילי נח"ל, גרוף וסאלם שנחטפו עם עוד 6 נחלאים ב-1983 וחזי שי, אשר נעדר מקרב סולטן יעקוב) תמורת שחרור 1150 מחבלים. האירוע עורר ביקורת ציבורית.
# 1 באוקטובר 1985: מבצע דרך נץ – תקיפת מפקדת אש"ף בתוניסיה. מבצע תקיפה ארוך הטווח ביותר שפעל צה"ל.
# אוקטובר 1985 - מחבלים השתלטו על האנייה אקילה לאורו וזרקו לים נוסע נכה יהודי ליאון קלינגהופר. בצעד נדיר של שילוב מודיעין להסברה הופיע ראש אמ"ן, אלוף אהוד ברק, בטלוויזיה וחשף מידע מודיעיני שנקלט ביחידה 8200 להוכחת הקשר של ארגוני המחבלים לפיגוע.
# פברואר 1986, פיצוץ פרשת קו 300 שלושה בכירים בשב"כ מסרו ליועץ המשפטי לממשלה כי ראש הארגון הורה על בידוי ראיות נגד תא"ל יצחק מרדכי, קצין צנחנים וחי"ר ראשי. בשב"כ התחולל ארגון מחדש בעקבות הפרשה החמורה. עוד קודם הועמד מרדכי לדין משמעתי וזוכה. הוא התקדם בצבא והיה למפקד שלושת הפיקודים, יחיד בתולדות צה"ל.
# פברואר 1986: שני חיילי צה"ל (פינק ואלשיך) נחטפו בדרום לבנון - גופותיהם הוחזרו בשנת 1996.
# 16 באוקטובר 1986: הנווט רון ארד נטש מטוס בעקבות פגיעת נ"מ בדרום לבנון. הטייס ניצל והנווט רון ארד נעדר מאז ועד היום. צה"ל והמדינה ממשיכים לנסות לאתרו.
# 29 במרץ 1987: לאל"ם אביאם סלע נמנע קידום לתא"ל בעקבות אולטימטום אמריקני בפרשת יונתן פולארד דבר שעורר סערה בקרב הקצונה הבכירה בחיל האוויר.
# אוגוסט 1987: הממשלה ביטלה את פרויקט הלביא המטוס הישראלי ופרויקט מרכזי של התעשיות הביטחוניות. צה"ל, בגיבוי שר הביטחון יצחק רבין, התנגד לפרויקט והצליח לשכנע את הממשלה. קדמו להחלטה מאמץ שדלנות נרחב ביותר של צה"ל, כולל פעילות דוברותית נרחבת מול מאמץ ציבורי – תקשורתי מקיף של התעשייה האווירית בגיבוי השר משה ארנס לאשר את הפרויקט.
# נובמבר 1987: "ליל הגלשונים", פיגוע ראשון מסוגו על ידי מחבל שהגיע בגלשן למחנה חטיבת הנח"ל ליד קריית שמונה. בעקבות ועדת החקירה בנושא הועמד לדין הש"ג והמח"ט סיים שירותו בצה"ל. מכאן – "תסמונת הש"ג".
# 13 בדצמבר 1987 - התקוממות עממית האינתיפאדה הראשונה - מרי אזרחי אלים ללא נשק חם באזורי יו"ש ועזה. נמשכו עד הסכמי אוסלו 1993.
# 7 במרץ 1988 : "אוטובוס האימהות"– פיגוע מיקוח, השתלטות על ידי הימ"מ וחילוץ הנוסעים, ללא נוכחות תקשורתית, רק צילום שנעשה על ידי לפיד דובר צה"ל אישית.
# 16 באפריל 1988: מבצע הצגת תכלית - סיכול ממוקד של אבו ג'יהאד בתוניס. המבצע לא פורסם, ישראל לא הודתה רשמית, אלא כעבור שנים רבות.
# באוקטובר 1988 נחשפו יחידת דובדבן ויחידת שמשון בפרסום מחוץ לישראל, שלא ביוזמת צה"ל. יחידות המסתערבים השתמשו, בין היתר, בלוחיות זיהוי דיפלומטיות ושילוט של רכב עיתונות. החשיפה הובילה למחאה של כתבי חוץ.

### דגשים בתפקוד היחידה
# הוקמו נציגויות דובר צה"ל בפיקוד הדרום, אכ"א, אג"א, מפח"ש.
# הונהג תדרוך קבוע לכוחות צה"ל בתעסוקה מבצעית כיצד לנהוג עם תקשורת, בעיקר בשטחים – הוכנה פקודה מטעם אג"ם/מבצעים, הופק מסמך הסברה וסרטי הדרכה: הסרט "המצלמה רואה הכל" (במאי וקריין מיכאל קרפין) וסרטים נוספים על צבא ותקשורת (אחד מהם בידי דן שילון).
# הונהג תדרוך אישי של קציני היחידה לכל יחידה עם כניסתה לפעילות ביטחון שוטף. התדרוך תרם לשיפור ההתמודדות של החיילים עם נוכחות תקשורתית אינטנסיבית.
# ניתן דגש על עדכון ותדרוך של תקשורת חוץ עם מינוי ראשון של סגן דובר צה"ל בדרגת אלוף-משנה לנושא תקשורת בינלאומית (תב"ל). הראשון בתפקיד זה – אל"ם רענן גיסין.
# תרגיל "מסביר פנים" – לראשונה נערך תרגיל מקיף ביוזמת צה"ל לבחינת מערכת הסברה לאומית כולל סימולציה של הופעת בעלי תפקידים בתקשורת (יולי 1989).
# לראשונה הוקמה מסגרת הדרכה פנים-יחידתית: קורס קציני דוברות (מחזור א' 1986)
# הופקו פרסומים חדשים - IDF Journal - ביטאון תקופתי באנגלית על צה"ל; "נצנצ - נקודות ציון לנספח צבאי" – פרסום שבועי של דו"צ לנספחי צה"ל בעולם.
# הופק לראשונה ביחידת דובר צה"ל סרט דוקו-דרמה באורך מלא "שתי אצבעות מצידון" בעקבות היערכות צה"ל באזור הביטחון, שלוש שנים של נוכחות צה"ל בלבנון אחרי המלחמה ביוני 1982. הסרט הוקרן בהצלחה רבה לציבור בישראל ומחוצה לה (1986).
#לראשונה נקבע תג יחידה ותגית כתף "דובר צה"ל" לבעלי התפקידים המקצועיים ביחידה.

## מפקד גלי צה"ל
ב-1 בספטמבר 1989 נכנס לתפקיד מפקד גלי צה"ל במקום נחמן שי. זה היה מינוי ראשון בתולדות התחנה של קצין בכיר משורות הצבא ובפרט לאחר תפקיד דובר צה"ל.

אירוע מרכזי בחיי המדינה היה מלחמת המפרץ בינואר-פברואר 1991. במהלכה נעשה מהלך תקשורתי יוצא דופן, אשר לא הופעל מאז מלחמת יום הכיפורים – איחוד שידורים של "קול ישראל" וגל"צ במסגרת אולפן משותף עם שדרים, עורכים ומפיקים משתי התחנות. האולפן המשותף פעל ממתקני הרדיו בירושלים, אשר היו מוגנים מפגיעה במלחמת המפרץ.

סמוך לכניסתו לתפקיד של הרמטכ"ל, אהוד ברק, במאי 1991 הורה ברק להעביר את האחריות לגל"צ לרשות השידור. לפיד הציע לרמטכ"ל לחבר את גל"צ לטלוויזיה החינוכית ולהקים "רשות שידור חינוכית", לאחר שקיבל את הסכמת שר החינוך זבולון המר. הצעד לא יצא אל הפועל בעקבות התנגדות ציבורית ופוליטית רחבה.

יוזמתו של ברק לוותה באי-שקט בולט בתחנה. הרמטכ"ל ברק הטיל על עוזר ראש אג"ם אלוף גיורא רום למצוא דרכים להעברת גל"צ מאחריות צה"ל, אך עבודת המטה נפסקה ללא כל שינוי במעמד התחנה.

## תפקידים אזרחיים
בשנת 1992 סיים לפיד את שירותו הפעיל בצה"ל. בהמשך כיהן בשורת תפקידים במגזר הציבורי והפרטי: מנכ"ל "קבוצת יפעת" - המרכז למידע תקשורתי, הפצת מידע מהתקשורת למאות גורמים ציבוריים, עסקיים ומוניציפליים (1992–1996). יועץ תקשורת לשר החינוך, התרבות והספורט זבולון המר (1996–1997), מנכ"ל אולפן עקיבא בנתניה (1997–2000), מרכז ללימודי שפה ותרבות עברית וערבית.

בשנים 1997–2001 עמד לפיד בראש "עמותת שמ-2" בוגרי יחידה 8200, יחידת האיסוף המרכזית בחיל המודיעין.

בשנים 2000–2007 שימש לפיד דובר הסוכנות היהודית ומנהל יחידת ההסברה, ולאחר מכן מנהל "אזור ישראל", האחראי לקשרי הציבור של הסוכנות בישראל.

לפיד עוסק בהוראה, בהרצאות ובמחקר בישראל ובעולם. בשנים 2005 – 2015 היה חבר הנהלת המרכז למורשת המודיעין והעורך הראשי של מבט מל"מ.

בשנים 2008 – 2014 היה חבר הנהלת "צוות - ארגון גמלאי צה"ל", במסגרתו היה יושב ראש ועדת הסברה וקשרי ציבור והעורך הראשי של ביטאון הארגון.

ב-23 ביוני 2015 נבחר לפיד ליושב ראש עמותת בוגרי המכללה לביטחון לאומי (מב"ל) במקום אלוף (מיל') ח"כ איל בן ראובן.

לפיד הוא חבר הוועד המנהל של הארכיון הציוני המרכזי והעמותות להנצחת משה שרת ולוי אשכול.

בשנת 2020 נבחר לפיד לסגן יושב ראש הוועדה המייעצת של מכון IFIMES בליובליאנה, סלובניה.

באותה שנה נתמנה גם לסגן ראש מכון אירופה באוניברסיטת בר-אילן.

ב-7 בדצמבר 2022 נבחר ליושב ראש ארגון מורשת "ההגנה".

ב-20 במאי 2025 נבחר לשמש כנציג ציבור במועצת העיתונות והתקשורת בישראל.

## עיטורים ופרסים
* בהיותו מנכ"ל אולפן עקיבא בנתניה זכה האולפן בניהולו בשנת 1998 בפרס אונסק"ו לסובלנות.
* בשנת 2011 קיבל לפיד את אות "יקיר האיגוד הישראלי ליחסי ציבור ודוברות" על תפקידיו בעולם התקשורת והדוברות.
* בשנת 2018 קיבל את אות יקיר "עמותת שמ-2" על תרומתו לשימור והנחלה של מורשת היחידה.
* בשנת 2023 קיבל את אות יקיר העיר תל אביב-יפו.

## בפוליטיקה
בשנת 2008 הצטרף לרשימת "כח לגמלאים" בבחירות למועצת עיריית תל אביב ואף התמודד מטעמה על מושב במועצה בבחירות שנערכו ב-11 בנובמבר 2008, אולם לא נבחר. לאחר מכן שימש כחבר הנהלת "דור - מפלגת הגמלאים החברתית החדשה", בראשותו של רפי איתן, כיושב ראש ועדת הסברה וקשרי חוץ בה וכעורך הראשי של מידעון המפלגה "דורון".

לקראת בחירות 2013 החליף את רפי איתן בראש מפלגת הגמלאים והתמודד לכנסת ה-19 בראש רשימה שנשאה את השם "דור בוני הארץ".

## חיים אישיים
לפיד תושב תל אביב. הוא נשוי לדרורה ואב לשלושה ילדים, בהם המתמטיקאי פרופ' ארז לפיד והאמנית עפרה לפיד. בן זוגה של עפרה לפיד הוא האמן בן הגרי, אחיו של דובר צה"ל לשעבר דניאל הגרי.

## גלריה

קובץ:KM101LapidShalomHarari.jpg|קציני אמ"ן ושב"כ, (לפיד מימין), ב לקהיר במהלך שיחות הפסקת האש עם מצרים ינואר 1974.
קובץ:AmanNewColonels41977.jpg|ראש אמ"ן שלמה גזית מארח בלשכתו קציני אמ"ן שעלו בדרגה,אפריל 1977 
קובץ:GazitLeaving8200-1979.jpg|מפגש פרידה ביחידה 8200 משלמה גזית - ראש אמ"ן היוצא,1979 
קובץ:MabalCoursYod1983.jpg|לפיד מברך בטקס סיום מחזור י' של המכללה לביטחון לאומי,1983 
קובץ:1EfLapTaal7121984.jpg|הרמטכ"ל משה לוי מעניק דרגת תא"ל לאפרים לפיד. מימין רעייתו דרורה לפיד, 7 בדצמבר 1984
קובץ:6EfLapMLeviReporters91985.jpg|תדרוך כתבים צבאיים עם הרמטכ"ל משה לוי ערב ראש השנה תשמ"ו
קובץ:1986NachmanShyLapidTamir.jpg|נחמן שי, אפרים לפיד ויום טוב תמיר לפני קורס מפקדי חטיבות 1986.
קובץ:Hasbara1986.jpg|פורום הסברה בכיר לנושאי ביטחון,1986
קובץ:MitsnaLapidErez1986.jpg|תדרוך כתבים צבאיים 1986.
קובץ:2EfLapLapidot16101986.jpg|לפיד מתדרך כתבים צבאיים לאחר נפילת המטוס עם הנווט רון ארד, בנוכחות מפקד חה"א עמוס לפידות, אוקטובר 1986
קובץ:HerzogMardorLapidGluska.jpg|נשיא המדינה חיים הרצוג מקבל הסרטת בכורה של הסרט שתי אצבעות מצידון עם סגל דובר צה"ל, 1986.
קובץ:7EfLapUlpanAkiva1986.jpg|לפיד מברך קורס חיילות מורות לערבית באולפן עקיבא נתניה. משמאל תא"ל עמירה דותן, קצינת ח"ן ראשית 1986.
קובץ:אולפן עקיבא קורס מורות חיילות 1988.jpg|לפיד בשיעור ערבית לחניכות קורס חיילות מורות לערבית באולפן עקיבא, 1988

קובץ:4EfLapTagIDFSpokesperson Unit1986.jpg|תג יחידה חדש ראשון ליחידת דובר צה"ל מוענק לדובר על ידי סא"ל אלי דורי, ותיק המשרתים ביחידת הדובר - 1986.
קובץ:MilitaryMediaRelations1986.jpg|אפרים לפיד בפורום מפקדים על תקשורת וביטחון  1986.
קובץ:9EfLapLeviLahad1986.jpg|ביקור הרמטכ"ל משה לוי בביתו של גנרל אנטואן לאחד - מפקד צבא דרום לבנון 1986.
קובץ:IsrComunicationLeaders11987.jpg|מפגש בכירי התקשורת הממלכתית ינואר 1987. 
קובץ:1987-6-SixDWarMeeting.png|מקהלת חברי המטה הכללי בעצרת צה"ל לציון עשרים שנה למלחמת ששת הימים - יוני 1987.
קובץ:3EfLapRabinMordechaiGhaza121987.jpg|לפיד עם שר הביטחון יצחק רבין ואלוף פיקוד הדרום יצחק מרדכי בתדרוך בתחילת האינתיפאדה על מדרגות הממשל הצבאי בעזה, דצמבר 1987.
קובץ:ShomronDanonLapid1988.jpg|הרמטכ"ל דן שומרון עם קצין רפואה ראשי - תא"ל ד"ר יהודה דנון ודובר צה"ל - תא"ל אפרים לפיד, בביקור פצועים בתל השומר, ערב פסח 1988.
קובץ:10EfLapBriefingReporters1989.jpg|דובר צה"ל לפיד בתדרוך כתבים צבאיים במסגרת תרגיל 1989.
קובץ:VardiShomronLapidAmikam81989.jpg|הרמטכ"ל דן שומרון מבקר בתרגיל "מסביר פנים" לבדיקת מערכת ההסברה של צה"ל, אוגוסט 1989.
קובץ:Giora Romm and Ephraim Lapid, 1987.jpg|עם גיורא רום בתפקידו כעוזר ראש אג"ם במסיבת עיתונאים, 31.12.1987.
קובץ:RabinVisitGalats1990.jpg|שר הביטחון יצחק רבין מבקר בגלי צה"ל בליווי אפרים לפיד, 1990.
קובץ:GalatsRabinTalkListeners1990.jpg|שר הביטחון יצחק רבין עונה לשאלות מאזינים. לידו מפקד גלי צה"ל אפרים לפיד, 1990.
קובץ:AlamYaacovEven 02.jpg|מפגש סיכום בין רשות השידור וגלי צה"ל בסיום מלחמת המפרץ והאולפן המשותף של "קול ישראל" וגלי צה"ל, ינואר-פברואר 1991. 
קובץ:2013EfLapid.jpg|אפרים לפיד בהרצאה מטעם מכללת הגליל בבית הספר למודיעין באבוג'ה לאנשי ביטחון בניגריה, 2013.
קובץ:LapidNechmadOfraPerets2014.jpg|לפיד עם הזמרת שפרה פרץ (מימין), והסופרת עפרה נחמד (במרכז), בהשקת ספרה "לאור פרשות השבוע" יולי 2014.
קובץ:Ephraim lapid new pic.jpg|אפרים לפיד 2016.
קובץ:8EfLapHeritage2017.jpg|אפרים לפיד בהרצאת מורשת לחניכי קורס מש"קי דוברות 2015.
קובץ:ChazavComanders2018.jpg|כנס מפקדי "חצב" 2018.
קובץ:YarivGaleiZahal10 SixDaysWar1977.jpg|לפיד מנחה רב שיח מוקלט לגלי צה"ל במלאת עשור למלחמת ששת הימים שמארח אהרון יריב במכון למחקרי ביטחון לאומי.
קובץ:Yitzhak Shani, 1985 I.jpg|פגישה בלשכת דובר צה"ל אפרים לפיד, בגבו, 1985.
קובץ:Yitzhak Shani IV.jpg|תדרוך כתבים צבאיים עם הרמטכ"ל, משה לוי ודובר צה"ל, תא"ל אפרים לפיד, 1986.
קובץ:דב שגב שטיינברג.jpg|עם השגריר בפינלנד דב שגב-שטיינברג על חוף מפרץ פינלנד, 2018
קובץ:Briefing for senators from the USA.jpg|תדרוך סנטורים מארצות הברית, 1986, משמאל לימין: דובר צה"ל תא"ל אפרים לפיד, הרמטכ"ל רב-אלוף משה לוי, סגן הרמטכ"ל אלוף דן שומרון, ראש ענף תקשורת בינלאומית ביחידת דובר צה"ל סא"ל רענן גיסין


## ספרים ומאמרים
לפיד מפרסם באופן קבוע מאמרים בביטאון המרכז למורשת המודיעין - "מבט מל"מ", בעיתון ובאתר "ישראל דיפנס" ובביטאון צוות - ארגון גמלאי צה"ל - "רוח צוות".
* ערך יחד עם עמוס גלבוע את הספר "**מלאכת מחשבת: 60 שנה למודיעין הישראלי: מבט מבפנים**", שיצא ב-2009 בהוצאת המרכז למורשת המודיעין וידיעות ספרים. הספר תורגם לאנגלית בשם Israel's Silent Defender
* **[[לוחמי הסתר - המודיעין הישראלי - מבט מבפנים (ספר)|לוחמי הסתר - המודיעין הישראלי מבט מבפנים]]**, ידיעות ספרים, 2017
* 
* רפי איתן, איש הסוד, בעקבות הספר על רפי איתן, הרצאה ב 12 באוקטובר 2020
* גומרים את ההלל על שלמה הלל, IsraelDefense, 30 באוגוסט 2023
* איש המשימות הלאומיות הגדולות, האומה, גיליון 232, נובמבר 2023, עמודים 121–124
* כלילה מגן ואפרים לפיד, לשכת העיתונות הממשלתית - "הידיים" המסייעות ל"מוח" בדיפלומטיה הציבורית, קשר, גיליון מספר 50, סתיו 2017
* 
* 
* , 24 בנובמבר 2023
* על דובר צה"ל הראשון, באתר הארכיון הציוני, מרץ 2022
* פרל הארבור – התרעה והחלטה (על הספר מאת רוברטה וולסטטר), IsraelDefense, 27 בדצמבר 2023
*מבן של שומר לתותחן הראשי, על ספרו האוטוביוגרפי של אריה מזרחי, IsraelDefense, 21 בפברואר 2024
*יגאל אלון – מפקד למופת של יכולת צבאית ותבונה מדינית, IsraelDefense, 25 בפברואר 2024
*האוגדה הראשונה בקרבות של צה"ל – צדק היסטורי, ביקורת על ספר של בני מיכלסון, IsraelDefense,  1 באפריל 2024
*ההסברה ב"הגנה" – מקור ההשראה להשפעה ב"חרבות ברזל", ביקורת על ספר של צפרירה דין, IsraelDefense,  11 באפריל 2024
*השפה והתרבות – תהום פעורה בינינו לשכנינו ואויבינו, ביקורת על ספר של שגיא פולקה, IsraelDefense,  14 ביולי 2024
* 
* תרבות ארגונית של מודיעין במציאות משתנה, ביקורת על ספרו של מאיר פינקל, IsraelDefense, 1 ביולי 2024
* אומץ לבקר בימים של מלחמה – זו חזות הכל, ביקורת על ספר של גיא חזות,  IsraelDefense,  15 באוגוסט 2024
* הר הצופים – תצפית מחקרית על מאבק יהודי לשמירה על נכסים לאומיים, ביקורת על ספרה של יפעת וייס, IsraelDefense, 27 בפברואר 2025
* הצצה מבצעית מוסמכת ל"מוסד" של פעם, ביקורת על ספרם של אורי רוסט ושי רז "מלשכה למוסד", IsraelDefense, 20 במאי 2025
* מלים הן ביטוי לתרבות, דת והיסטוריה - הגרסה לשפה הערבית, מבט מל"מ, גיליון 101, ספטמבר 2025, עמוד 76
* תיעוד מקיף: שבויים, פדויים ובני ערובה, ביקורת על הספר "שבויים, פדויים, עוברי גבול ובני ערובה 2000-1948" מאת שמעון לביא, IsraelDefense, 28 בספטמבר 2025
* , 24 בדצמבר 2025
* **מרוץ הלפיד** : בין הגלוי לנסתר, בין האישי לציבורי, בעריכת משה עזוז, הוצאת עושות סיפור, 2025.

* Clila Magen, Ephraim Lapid, **Facing peace and war: Israel’s government press office, 1948–2014**, Elsevier, 2016
* Clila Magena, Ephraim Lapid, **Israel's military public diplomacy evolution: Historical and conceptual dimensions**, a School of Communication, and Fellow, Center for International Communication, Department of Political Science, Bar-Ilan University, 2017.
* Lapid Ephraim, **Highlights in the development of the Defence Relations between Israel and Germany** (2008) in M. Uhlmann (Hrsg.), Die Deutsch-israelischen Sicherheitsbeziehungen, Vergangenheit, Gegenwart, Zeukunft (p.68-75). Berlin: Berliner Wissenschafts-Verlag GmbH
* Lapid Ephraim, The Israeli Intelligence Community: An Insider's View, Gefen - Jerusalem, 2020


## קישורים חיצוניים

* אתר אישי
* 
* 
* קובי ברקאי, סיפור אישי - ריאיון עם אפרים לפיד לאחר פרסום הספר "אנשי הסתר", פברואר 2018
* אהרון ברנע, היו ימים עם ד"ר אפרים לפיד ערוץ הכנסת, 25 באפריל 2018
* אליהוא בן-און, מפגש אקטואליה עם אפרים לפיד 18 בדצמבר 2018
* אפרים לפיד, המודיעין הישראלי במלחמת ההתשה בכנס העמותה הישראלית להיסטוריה צבאית אוקטובר 2019
* גדעון מיטשניק מראיין את אפרים לפיד בתוכנית שלישי-אישי במ.ת.ג, 16 באוגוסט 2022
* TV7 Israel Watchmen Talk – Brig. Gen. (Ret.) Dr. Ephraim Lapid, Former IDF Spokesman (Part I), יוטיוב, 20.8.2022
* TV7 Israel Watchmen Talk – Brig. Gen. (Ret.) Dr. Ephraim Lapid, former IDF Spokesman (Part II), יוטיוב, 10.9.2022
* March 2021, Shlomo LIberman, The Israeli Intelligence Community: An Insider’s View - Book Review, ESRA
* 
* איך מונעים את האסון הבא?, הסכת במסגרת "עוד יום", כאן הסכתים, 25 בינואר 2024
* 
* , בית בן-גוריון, 30 באפריל 2025
*  [ראיון עם [דוד בן בסט], בתוכנית "הנבחרים"], רדיוס 100FM ו-רדיו לב המדינה, 22 באוגוסט 2025
*  אבשלום קור, באופן מילולי: אתר מעברות הירדן, גלי צה"ל, 18 במרץ 2026

## ביאורים

## הערות שוליים

קטגוריה:דוברי צה"ל
קטגוריה:מפקדי גלי צה"ל
קטגוריה:סגל אוניברסיטת בר-אילן: תקשורת
קטגוריה:חיילי יחידה 8200
קטגוריה:פעילי מפלגות בישראל
קטגוריה:בוגרי תיכון עירוני ד' (תל אביב)
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת בר-אילן
קטגוריה:ראשי מחלקת איסוף
קטגוריה:מנכ"לי יפעת
קטגוריה:פעילי מפלגת גיל
קטגוריה:בוגרי המכללה לביטחון לאומי
קטגוריה:בוגרי העתודה האקדמית
קטגוריה:בוגרי אוניברסיטת חיפה
קטגוריה:בוגרי אוניברסיטת תל אביב
קטגוריה:מנכ"לים יוצאי שירות קבע בצה"ל
קטגוריה:תתי-אלופים בצה"ל
קטגוריה:חיילי חיל המודיעין במלחמת יום הכיפורים
קטגוריה:יקירי תל אביב-יפו לשנת 2023
קטגוריה:ישראלים שנולדו ב-1942